b'\n_START_ARTICLE_\nVid, Metkovi\xc4\x87\n_START_SECTION_\nLega\n_START_PARAGRAPH_\nVid je naselje v Ju\xc5\xbeni Dalmaciji. Le\xc5\xbei ob lokalni cesti 4 km severozahodno od Metkovi\xc4\x87ev na desnem bregu re\xc4\x8dice Norin, ki je pritok Neretve.\n_START_SECTION_\nZgodovina\n_START_PARAGRAPH_\nV naselju stojijo \xc5\xbeupnijska cerkev Gospe Snje\xc5\xbene postavljene v 20. stoletju, cerkev sv. Vida iz 16. stoletja in arheolo\xc5\xa1ki muzej Narona. Prva \xc5\xbeupa je bila ustanovljena leta 1720. V starih listinah ohranjenih iz 15. stoletja se omenja srednjeve\xc5\xa1ka cerkev sv. Marije, katero pa so Turki poru\xc5\xa1ili. Po osvoboditvi izpod tur\xc5\xa1ke zasedbe pa so na njenih temeljih proti kuncu 17. stoletja postavili novo cerkev, ki pa je bila leta 1901 ponovno poru\xc5\xa1ena. Danes na tem mestu stoji \xc5\xbeupnijska cerkev Gospe Snje\xc5\xbene zgrajene leta 1961. Cerkev sv. Vida, ki je bila postavljena v 16. stoletju je zgrajena na temeljih starokr\xc5\xa1\xc4\x8danske bazilike iz 5. stoletja. Na arheolo\xc5\xa1kem najdi\xc5\xa1\xc4\x8du Augustova hrama odkritega leta 1996 je bil leta 2007 odprt Arheolo\xc5\xa1ki muzej Narona, ki je prvi in situ (slovensko: na kraju samem - temeljno varstveno na\xc4\x8delo, ki poudarja nedeljivo povezanost varovanja najdenega v okolju kjer je nastalo) muzej na Hrva\xc5\xa1kem.'